18.7.2023 г.
BG
Официален вестник на Европейския съюз
C 253/23
Широкият диапазон на височините в района, включващ равнинни части и склонове, които се издигат на височина над 380 m, води до различия в условията на отглеждане и определя пространственото разпределение на сортовете и видовете получени вина.
Равнинната част и долната третина на склоновете са с по-плодородни почви и по-добро водоснабдяване, което дава възможност за по-буен растеж и по-високи добиви, и се използват основно за получаване на тихи и качествени пенливи вина, които са свежи и кадифени/плътни.
Районът осигурява балансирани вина със средна степен на екстракция, с аромати на цветя (пълзящи цветове, акация, босилек) и плодове (кайсии, цитрусови плодове, горски плодове), умерено алкохолно съдържание или плодов вкус (екзотични плодове, цитрусови плодове).
За да се контролира вегетативният растеж, обикновено се използва алтернативно дългосрочно затревяване на междуредията, а броят на гроздовете на растение при прибиране на реколтата е по-голям, отколкото на други места.
Средната част на склоновете (на височина 280—300 m) е частта от района с най-голям потенциал за производство на висококачествени вина.
Склоновете с умерен наклон и с южно, югоизточно и югозападно изложение имат слаби почви, средно плодородие и зони с варовикови скали и се обработват с цел производство на тихи и качествени ароматизирани пенливи вина, които напълно оптимизират потенциала за качество по отношение на наситени, добре балансирани, свежи и плодови аромати.
Червените вина произхождат от лозя с предимно южно изложение и с по-слаби и по-неплодородни почви — условия, които намаляват техния силен растеж, но осигуряват отлично изложение на листната маса на слънцето и идеални условия за натрупване на полифеноли и захари.
Те са с наситен цвят и с богат първичен аромат на боровинки, къпини, сливи и черни череши.
Лозарските райони Ceptura, Tohani и Merei се ползват с предимството на богати хелиотермални ресурси и почви с лека структура, от които се произвеждат стабилни, плътни и силни тихи червени вина с по-наситен цвят.
На места, в западната част на масива Dealu Mare (лозарските центрове Valea Călugărească и Urlați-Ceptura), от почвите с високо съдържание на железен оксид, състоящи се от червена глина, мергел и фини червеникави пясъци, се получават вина с отличителни сетивни характеристики — средна и висока наситеност на цвета, плътни, с наситен аромат и плодови качества (качествени пенливи вина, искрящи вина), както и характеристики като добре изразени флорални аромати и изключителна свежест.
Почвите в този район са изключително благоприятни и се използват за производство на бели вина, които обикновено са ароматни, балансирани, екстрактивни, с минерален характер и специфични флорални и растителни аромати.
Те са разположени предимно на източните и западните склонове, с по-умерени количества топлина и слънчева светлина, които запазват по-добре киселинността и осигуряват плодовите качества на тихите и искрящите вина.
В района, особено в източната част на лозето (центровете за производство на вино Pietroasa и Breaza), се срещат каменисти почви с високо съдържание на калциев карбонат, които се използват за отглеждане на типичните ароматизирани сортове тихи и качествени ароматизирани пенливи вина, които са екстрактивни, свежи, с минерален характер и комплексен добре изразен цветен аромат (акация, босилек, мед).
Източната част на лозето, което е засадено върху сарматски варовик, глина, пясъчник и наноси от ситнозърнест пясък и чакъл, също се използва за производство на червени вина с наситен цвят и бели вина с наситен плодов вкус.
Районът, който е разположен на най-голяма надморска височина (300—380 m), е изложен на значителна слънчева светлина и има голям потенциал, с най-малко плодородни почви и високо съдържание на варовикови скали, с южно изложение, благоприятно за червените сортове, със западно и северозападно изложение, благоприятно за белите сортове, и с райони на плато, в които по-жизнените сортове се използват напълно.
Произвежданите там бели вина са с по-плодов характер и по-изразени минерални свойства.
Лозята на западните склонове са защитени от силното слънце, характерно за парцелите с южно изложение, и в съчетание с по-умерените температури на голяма надморска височина това запазва по-добре киселинността на гроздето и ароматните растителни и флорални нотки.
Същевременно, поради намалената жизненост, произтичаща от по-неплодородната почва и по-умерените температури на голяма надморска височина, червените вина (качествени пенливи, качествени ароматизирани пенливи и искрящи) от този район са плътни, стабилни, богати на танини и с висок потенциал за отлежаване.
9.
Други специфични изисквания (опаковане, етикетиране, други изисквания) Условия за етикетиране Правна уредба: В националното законодателство Вид допълнително условие: Допълнителни разпоредби относно етикетирането